Ung vinstri græn fordæma þann málflutning sem þingmenn Miðflokksins viðhöfðu í svokölluðum ,, Klaustursupptökum . ” Þar tala þeir á einstaklega viðurstyggilegan og niðrandi hátt um samstarfskonur sínar á þinginu , tala af stakri vanvirðingu um þá mikilvægu byltingu sem #metoo var og er og einnig koma þar fram fordómar í garð samkynhneigðra einstaklinga og einstaklinga með fatlanir . Einnig fordæmum við að tveir þingmenn Flokks fólksins hafi setið hjá og hlýtt á svo grafalvarlegan orðflutning án nokkurra athugasemda . Við teljum þær einföldu og fremur stuttaralegu afsökunarbeiðnir sem fram eru komnar ekki duga . Skoðanir líkt og þær sem látnar voru í ljós þetta nóvemberkvöld eru með öllu ófyrirgefanlegar . Þingmennina teljum við hafa glatað öllu trausti og að gjörðir þeirra hafi skaðað trúverðugleika og traust til Alþingis . Því krefjumst við þess að þeir segi af sér tafarlaust . Kvenfyrirlitning , hómófóbía og fötlunarfordómar eiga ekki heima á Alþingi .